Diari Oficial de la Generalitat Valenciana


Sumari del DOGV 9365, del 20-06-2022 (2022/5573)

ACORD de 10 de juny de 2022, del Consell, pel qual s'autoritza una transferència de crèdit entre programes de la Conselleria d'Economia Sostenible, Sectors Productius, Comerç i Treball per import de 39.733,94 euros, que implica minorar la dotació de la línea de transferència X8931, que finança les operacions corrents de l'Institut Valencià d'Estadística (IVE), i la conseqüent anul·lació de crèdits en el pressupost d'aquesta entitat per import de 28.972,83 euros (exp.11.006/22-060)
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9365

Data del DOGV
:   20-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5573


Data del document
:   10-06-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 10 de juny de 2022, del Consell, pel qual s'autoritza una transferència de crèdit entre programes de la Conselleria d'Economia Sostenible, Sectors Productius, Comerç i Treball per import de 39.733,94 euros, que implica minorar la dotació de la línea de transferència X8931, que finança les operacions corrents de l'Institut Valencià d'Estadística (IVE), i la conseqüent anul·lació de crèdits en el pressupost d'aquesta entitat per import de 28.972,83 euros (exp.11.006/22-060) [2022/5573]  
  
La Conselleria d'Economia Sostenible, Sectors Productius, Comerç i Treball ha previst la creació de dos llocs de treball en el programa 721.10 Direcció i Serveis Generals, per a la correcta gestió de les competències encomanades a la Sotssecretària, i per al seu finançament planteja destinar disponibilitats produïdes per amortitzacions d'altres llocs, un d'ells adscrit a aqueix mateix programa, i 39.733,94 euros suposen transferències entre programes ja que corresponen, 10.761,11 euros a amortitzacions prèvies de llocs adscrits al programa 443.10 Protecció persones consumidores i qualitat de béns i serveis, i 28.972,83 a un lloc que actualment correspon a la plantilla de personal de l'Institut Valencià d'Estadística (IVE), la qual cosa implicarà minorar la dotació de la línia de transferència X8931 que finança les operacions corrents d'aquest organisme, en l'annex de transferències i subvencions corrents del programa 551.10 Elaboració i difusió estadística.  
  
La minoració de la línia X8931 en 28.972,83 euros implica al seu torn una anul·lació de crèdit per aquest mateix import en el pressupost d'ingressos per menors transferències corrents i en el seu pressupost de despeses el capítol de despeses de personal.  
A aquest efecte, i en virtut del que es disposa en els articles 21, 23 i 26 de la Llei 8/2021, de pressupostos de la Generalitat per a l'exercici 2022, a proposta del conseller d'Hisenda i Model Econòmic, el Consell  
  
  
  
ACORDA  
  
Primer  
S'autoritza una minoració de crèdit en les aplicacions que es detallen a continuació:  
  
Aplicació Import  
57.76.12.861.46.4 10.761,11  
68.84.69.135.85.3 X8931 28.972,83  
TOTAL minoració 39.733,94  
  
  
  
Segon  
A conseqüència de l'apartat anterior es minora la línia X8931 «Finançament operacions IVE», de l'annex de transferències i subvencions corrents, del programa 551.10 Elaboració i difusió estadística, amb el següent detall:  
  
Codi Denominació Dotació anterior Modif. alta/baixa Dotació  
 actual  
X8931 Finançament operacions   
IVE 3.054.860,00 € 28.972,83 3.025.887,17  
  
  
  
Tercer  
Autoritzar un increment de crèdit en l'aplicació 83.95.10.342.64.4 per import de 39.733,94 euros.  
  
  
Quart  
S'autoritza modificar el pressupost de l'entitat Institut Valencià d'Estadística en els termes detallats a continuació:  
1. Minorar el pressupost d'ingressos, aplicació 430.00 «De la conselleria a la qual està adscrit», per import de 28.972,83 euros.  
2. Minorar el pressupost de despeses, capítol 1 «Despeses de personal, per import de 28.972,83 euros.  
  
València, 10 de juny de 2022  
  
La consellera secretària,  
MÓNICA OLTRA JARQUE